Jezuz, pe Jezuz Nazaret diwar anv ar gêr ma veve, pe Jezuz-Krist a zo eil person An Dreinded hervez ar Gristenien. Anvet e vez Doue ar Mab ganto ivez. Ar bersoned all a zo Doue an Tad ha Doue ar Spered Santel. Anvet eo Jezuz An Aotrou hag Hon Salver gant ar Gristenien. Bloavezh ganedigezh Jezuz Nazaret a zo bloaz kentañ an Amzervezh Kristen emaomp enni. Skiantourien ha teologourien zo a soñj ez eo bet ganet ar Christ pevar pe chwech vloaz a-raok avat.